TOP NUUS STORIES Cheetahs maak beswaar teen moontlike uitlating uit Super Rugbyreeks
Ondersteuners van die Cheetahs het met ‘n aanlynveldtog begin om hul span in die Super Rugbyreeks te hou wanneer Suid-Afrika aanstaande jaar twee van sy spanne in die reeks verloor.Die Cheetahs en die Kings is die mees waarskynlike spanne wat hul plek sal verloor.Die Cheetahs het reeds `n brief aan SA Rugby gestuur om beswaar te maak.
Wetenskaplikes sê ’n ruspe wat ‘n voorliefde vir plastiek het, is miskien die antwoord om plastiekbesoedeling hok te slaan.Navorsers by die Cambridge universiteit in Brittanje het ontdek dat die larwe van die mot, wat was in byekorwe verorber, ook graag plastiek vreet.Ongeveer 80 miljoen ton plastiek word jaarliks in die wêreld geproduseer en volgens wetenskaplikes duur dit eeue voordat dit ten volle afgebreek is.
Die Amerikaanse tesourie het die bates in die VSA van meer as 270 werknemers van ‘n Siriese navorsingsentrum bevries na die vermeende chemiese aanval vroeër vandeesmaand.Die VSA vermoed dat die betrokke werknemers verantwoordelik was vir die produksie van die senugas wat die dood van meer as 80 mense, onder wie talle kinders, in die rebelle-beheerde dop Khan Sheikhoun veroorsaak het.Die Siriese regering het die VSA se aantygings as onsin afgemaak.
Die Henri van Breda bylmoordsaak sal vandag hervat word wanneer regter Siraj Desai 'n ter plaatse besoek sal aflê aan die Van Breda-gesin se woning.Die eerste staatsgetuie, sersant Adrian Kleynhans, het gister in die Hooggeregshof in Kaapstad, gesê dit het nie gelyk soos ’n huis waar daar ingebreek is nie.Kleynhans het ook getuig dat hy gesukkel het om toegang tot die luukse huiskompleks te kry weens baie streng veiligheidsmaatreëls.Van Breda staan onder meer tereg op drie aanklagte van moord in 2015 op sy ouers en sy broer in hul huis op die De Zalze-landgoed buite Stellenbosch.
Die Suid-Afrikaanse minister van finansies, Malusi Gigaba, het in New York met groot banke en versekeringsmaatskappye byeengekom in ‘n poging om hulle oor te haal om in Suid-Afrika te belê.Ontleders meen dat Gigaba ‘n opdraende stryd sal voer om die banke en maatskappye te oortuig dat hulle beleggings veilig in Suid-Afrika is.Gigaba word op sy besoek vergesel van sy ekonomiese raadgewer, Chris Malikane, wat ‘n voorstaander van die nasionalisering van banke en myne is.
Die moordbeskuldigde, Henri van Breda, het in die Hooggeregshof in Kaapstad onskuldig gepleit op al die aanklagte teen hom.
Hy staan onder meer tereg op drie aanklagte van moord op sy ouers en sy broer wat op 27 Januarie 2015 in hul huis op die De Zalze-landgoed buite Stellenbosch met ‘n byl vermoor is.
Swapo het die naweek sy 57 ste bestaansjaar op Otjiwarongo gevier. President
Hage Geingob wat ook die president van die party is, was die gasspreker en
het gese die vierings is vir alle Namibiers omdat Swapo hulle bevry het.
Volgens hom moet  Namibiers saam die stryd voer teen ekonomiese
Uitdagings en oneweredigheid. Die president het verder daarop gewys dat die
party die vryheidstryd met politieke, diplomatieke en militere pogings laat
seevier het, en dat die stryd van ekonomiese emansiepasie nou almal se stryd
is. Die Sekretrais Generaal van die party Nangolo Mbuma het die vorige
presidente van die party, dr Sam Nujoma en oud president Hifikepunye Pohamba
geloof vir hulle bydrae tot 'n vreedsame, stabiele land.  Die geleentheid is
deur meer as n duisend partylede bygewoon.
Tennis: Rafael Nadal van Spanje het die Monte Carlo-meesterstoernooi vir ‘n rekord tiende keer gewen.Hy het sy landgenoot, Albert Ramos-Vinolas, in die eindstryd met 6-1 en 6-3 geklop.Dit is ook Nadal se 70ste titel van sy loopbaan.
Met 97 persent van die stemme wat klaar getel is ná gister se eerste ronde van die Franse presidentsverkiesing, is dit feitlik seker dat die gematigde Emmanuel Macron en die regse Marine Le Pen in die tweede ronde op 7 Mei teen mekaar te staan sal kom.Die 39-jarige Macron van die sentristiese beweging En Marche! wat voorheen die minister van ekonomiese sake in die regering van François Hollande was, het 23-komma-nege persent van die stemme gekry, terwyl Le Pen van die regse Nasionale Front 21-komma-vier persent van die stemme op haar verenig het.Le Pen is ‘n voorstander daarvan dat Frankryk die Europese Unie en eurosone verlaat en dat buitelanders wat met die radikale Islam verbind kan word, gedeporteer moet word.
Die DA-leier in Suid-Afrika, Mmusi Maimane, sê as president Jacob Zuma verdere opknappings en veiligheidsopgraderings by sy private Nkandla-woonkompleks wil aanbring, moet hyself en nie die belastingbetalers nie, daarvoor betaal.Hy sê dit is ‘n skande dat iemand wat die land in rommelstatus gedompel het, kan leef in ’n paleis van luuksheid wat met die mense se geld gebou is en onderhou word.Volgens Maimane is die presidensie se ontkenning gister dat daar planne is om op staatskoste verdere opknappings aan Nkandla te doen, onvoldoende.
Ramaphosa van mening dat die buurland 'n leier soos Hani nodig het
Die Suid-Afrikaanse Adjunk-president Cyril Ramaphosa sê die ANC kan nie langer ontken dat die beweging tans in ’n krisis gedompel is nie.Hy het by ‘n Chris Hani-gedenkdiens in die Oos-Kaap gesê die land het tans ’n leier soos Hani nodig wat nie wilde en ondeurdagte verklarings gemaak het wat die beweging verdeel het nie.Ramaphosa het ook gesê hy is ten gunste van ‘n kommissie van ondersoek na staatskaping wat deur die voormalige Openbare Beskermer voorgestel is.Die voormalige adjunk-minister van Finansies, Mcebisi Jonas, het by dieselfde geleentheid gesê die ANC het nou ’n leier met visie nodig, terwyl die Oos-Kaapse sekretaris van die SAKP, Xolile Nqatha, gesê het president Jacob Zuma moet verwyder word.
SA tweede rykste in Afrika
Hittegolftoestande duurvoort in Wes Kaap
Baie mense sterf op SA paaie oor die langnaweek
Twee veranderings aan Cheetahs se beginspan
AfriForum beoog om te appelleer teen taalbeleid uitspraak
Bladsy 1 van 389 BeginVorige12345678910VolgendeEinde Kosmos aanvaar geen aanspreeklikheid vir die gebruik van en die akkuraatheid van die inhoud van die webtuiste nie.